Marneulis
Marneulis (gruz. მარნეული) – miestas Kvemo Kartlyje, pietų Gruzijoje. Marneulio rajono administracinis centras. Įsikūręs netoli pasienio su Azerbaidžanu ir Armėnija. Nutolęs 30 km į pietus nuo Tbilisio. Per miestą teka Algetis (Kuros dešinysis intakas). 83,1 % (2006 m. duomenys) gyventojų sudaro azerbaidžaniečiai. Marneulyje yra Gruzijos karinė oro bazė, mečetė, universitetas, prekybos centras.